laion/Wikipedia-Exotic huggingface dataset:
নুন্দা-উত্রা নদী

নুন্দা-উত্রা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নুন্দা-উত্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৪। নুন্দা-উত্রা নদীটি বরিশাল জেলার গৌরনদী উপজেলার পৌরসভা এলাকায় প্রবহমান টর্কি নদী হতে উৎপত্তি লাভ করেছে। অতঃপর এই নদীর জলধারা একই জেলার বানারীপাড়া উপজেলার চাখার ইউনিয়ন পর্যন্ত প্রবাহিত হয়ে সন্ধ্যা নদীতে নিপতিত হয়েছে। গৌরনদী হতে উজিরপুর পর্যন্ত নদীটি নুন্দা নামে এবং এবং এর পরবর্তী অংশ উত্রা নামে পরিচিত। বর্তমানে নদীটি প্রায় শুকিয়ে গেছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
নড়িয়া নদী

নড়িয়া নদী বা নড়িয়া খাল বাংলাদেশের দক্ষিণ-পশ্চিমাঞ্চলের শরীয়তপুর জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৪৮ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক নড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৬। নড়িয়া নদীটি শরীয়তপুর জেলার নড়িয়া উপজেলার কেদারপুর ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলা এবং একই উপজেলার জোমসার ইউনিয়ন পর্যন্ত প্রবাহিত হয়ে পালং নদীতে নিপতিত হয়েছে। নদীটি বর্তমানে প্রায় পুরোটাই শুকিয়ে গেছে। নদীতে কোনো নৌযান চলাচল করে না। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৬। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
নেহালগঞ্জ-রঙমাটিয়া নদী

নেহালগঞ্জ-রঙমাটিয়া নদী বাংলাদেশের দক্ষিণ-পশ্চিমাঞ্চলের বরিশাল জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ১৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নেহালগঞ্জ-রঙমাটিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৭। নেহালগঞ্জ-রঙমাটিয়া নদীটি বরিশাল জেলার মেহেন্দিগঞ্জ উপজেলার জাঙ্গালিয়া ইউনিয়নে প্রবহমান আড়িয়াল খাঁ নদী হতে উৎপত্তি লাভ করেছে। অতঃপর এই নদীর জলধারা একই জেলার বাকেরগঞ্জ উপজেলার গারুড়িয়া ইউনিয়ন পর্যন্ত প্রবাহিত হয়ে খায়রাবাদ নদীতে নিপতিত হয়েছে। উজানের তুলনায় ভাটির দিকে এই নদীর প্রশস্ততা অনেক বেশি। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৬-৪৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ডেভ নোর্স

আর্থার উইলিয়াম ডেভ নোর্স (ইংরেজি: Arthur William "Dave" Nourse; জন্ম: ২৬ জানুয়ারি, ১৮৭৮ - মৃত্যু: ৮ জুলাই, ১৯৪৮) ইংল্যান্ডের ক্রয়ডন এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। কিছু উৎসে তার জন্ম ২৫ জানুয়ারি, ১৮৭৯ তারিখ উল্লেখ করা হয়েছে। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া ক্রিকেটে নাটাল, ট্রান্সভাল, ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান ছিলেন। পাশাপাশি বামহাতে মিডিয়াম পেস সুইং বোলিংয়ে পারদর্শীতা দেখিয়েছেন ডেভ ডাকনামে পরিচিত ডেভ নোর্স। দক্ষিণ আফ্রিকার টেস্ট দলের প্রধান চালিকা শক্তি হিসেবে বিশ বছরেরও অধিক সময়কাল প্রতিনিধিত্ব করেন। এছাড়াও প্রায় চল্লিশ বছর প্রথম-শ্রেণীর ক্রিকেটে অংশ নিয়েছিলেন। ১৯০২ থেকে ১৯২৪ সালের মধ্যে ধারাবাহিকভাবে ৪৫ টেস্টে অংশ নেন। তবে, একটিমাত্র সেঞ্চুরি করতে পেরেছেন তিনি। অক্টোবর, ১৯০২ সালে জোহেন্সবার্গে সফরকারী অস্ট্রেলিয়ার বিপক্ষে তার টেস্টে অভিষেক হয় ও ৭২ রান সংগ্রহ করেন। পরের টেস্টে তিনি তার প্রথম টেস্ট উইকেট পান। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। সিরিজের প্রথম টেস্টে স্বাগতিক ইংল্যান্ডের বিপক্ষে প্রথমবারের মতো জয়লাভ করে তার দল। দলের সংগ্রহ ১০৫/৬ থাকা অবস্থায় আট নম্বরে ব্যাটিংয়ে নেমে নোর্স অপরাজিত ৯৩* রান তোলেন। তন্মধ্যে, শেষ উইকেট জুটিতে পার্সি শেরওয়েলের সাথে ৪৮ করেন ও ২৮৪ রানের অসম্ভব লক্ষ্যমাত্রা পূরণে সক্ষমতা দেখান। সমগ্র খেলোয়াড়ী জীবনে ১৯০৭, ১৯১২ ও ১৯২৪ - তিনবার ইংল্যান্ড এবং ১৯১০-১১ মৌসুমে অস্ট্রেলিয়া সফর করেন তিনি। ১৯২১-২২ মৌসুমে সফরকারী অস্ট্রেলিয়ার বিপক্ষে জোহেন্সবার্গে ১১১ রানের একমাত্র সেঞ্চুরি হাঁকান। ঐ সিরিজে দক্ষিণ আফ্রিকানদের ব্যাটিং গড়ে শীর্ষস্থান লাভ করেন। লেগ ব্রেক ও গুগলি বোলারদের প্রাধান্যতার যুগে নোর্স মাঝে-মধ্যেই টেস্ট দলে বোলিং উদ্বোধনে নামতেন। ৪১ টেস্ট উইকেটের পাশাপাশি ৪৩ ক্যাচ লাভে সক্ষমতা দেখান তিনি। ১৮৯৫ সালে ওয়েস্ট রাইডিং রেজিম্যান্টে অবস্থানকালে দুই বছর পর নাটালের পক্ষে প্রথম-শ্রেণীর ক্রিকেটে অভিষেক ঘটে তার। ১৮৯৭ থেকে ১৯২৫ পর্যন্ত দক্ষিণ আফ্রিকার ঘরোয়া ক্রিকেটে নাটালের পক্ষে অবস্থানকালে সর্বোচ্চ রান সংগ্রহকারীর ভূমিকায় অবতীর্ণ হন। এরপর দুই মৌসুম ট্রান্সভালে খেলেন। পরবর্তীতে ১৯৩৫-৩৬ মৌসুমে ৫৮ বছর বয়সে ওয়েস্টার্ন প্রভিন্সের পক্ষে খেলেন। অস্ট্রেলিয়ার বিপক্ষে তার সর্বশেষ প্রথম-শ্রেণীর ক্রিকেটে তিনি ৫৫ রান তুলেছিলেন। ১৯২০ সালে নাটালের সদস্যরূপে ট্রান্সভালের বিপক্ষে প্রথম-শ্রেণীর সর্বোচ্চ ইনিংস অপরাজিত ৩০৪* তোলেন। তার পুত্র ডাডলি নোর্সও দক্ষিণ আফ্রিকার পক্ষে ৩৪ টেস্টে অংশ নিয়েছেন। ১৮৯৫ সালে ওয়েস্ট রাইডিং রেজিম্যান্টে বাদ্যবাদক হিসেবে যোগ দেন। নোর্সের ভূমিকাকে স্মরণীয় করে রাখতে উইজডেন মন্তব্য করে যে, 'ডেভ' নামেই ক্রিকেট বিশ্বের স্মরণীয় হয়ে থাকবেন তিনি।[১] ক্রিকেটের বাইরে তিনি সৈনিক, রেলওয়ের গার্ড, সেলুন কিপার, বাণিজ্যিক ভ্রমণকারী, ম্যানেজার ও কেপ টাউন বিশ্ববিদ্যালয়ের কোচ ছিলেন। "Transvaal v Natal, Other First-Class matches in South Africa 1919/20"। CricketArchive। সংগ্রহের তারিখ ২০০৯-০৫-২১।  ^ Wisden 1949, page 867 ডাডলি নোর্স দক্ষিণ আফ্রিকা জাতীয় ক্রিকেট দল ২০১৪ ভারত ক্রিকেট দলের ইংল্যান্ড সফর ক্রিকেট প্রবেশদ্বার ইএসপিএনক্রিকইনফোতে ডেভ নোর্স (ইংরেজি) ক্রিকেটআর্কাইভে ডেভ নোর্স (সদস্যতা প্রয়োজনীয়) (ইংরেজি)
দুর্বিন শাহ

দুর্বিন শাহ বাংলাদেশের একজন মরমী গীতিকবি, বাংলা লোক সাহিত্যের অন্যতম শ্রেষ্ঠ ভাষ্যকার, বাউলসাধক। তিনি ১৩২৭ বঙ্গাব্দের ১৫ কার্তিক (১৯২০ খ্রিষ্টাব্দ এর ২ নভেম্বর) ছাতকের সুরমা নদীর উত্তর পারে নোয়ারাই গ্রামের তারামনি টিলায় জন্মগ্রহণ করেন। এই তারামনি টিলা কালান্তরে দুরবীন টিলা নামে পরিচিত হয়। তার পিতা সফাত আলি শাহ ছিলেন একজন সুফি সাধক এবং মা হাসিনা বানু ছিলেন একজন পিরানী। ফলে সঙ্গীতচর্চার একটা পারিবারিক ঐতিহ্যেই তিনি বেড়ে উঠেছেন। মাত্র সাত বছর বয়সে বাবাকে হারান। ১৯৪৬ সালে সুরফা বেগমের সঙ্গে বিয়ে তার বিয়ে হয়। তার অধিকাংশ গানে সুফি ও মরমিবাদ যথেষ্টভাবে ফুটে উঠলেও এসবের বাইরে ভিন্ন মেজাজের অসংখ্য গান লিখেছেন। শ্রেণী বিভাজন করলে এসব গানকে বাউল, বিচ্ছেদ, আঞ্চলিক, গণসংগীত, মালজোড়া, জারি, সারি, ভাটিয়ালি, গোষ্ঠ, মিলন, রাধা-কৃষ্ণ বিষয়ক পদাবলী, হামদ-নাত, মারফতি, পির-মুর্শিদ স্মরণ আলা স্মরণ, নবি স্মরণ, ওলি স্মরণ, ভক্তিগীতি, মনঃশিক্ষা, সুফিতত্ত্ব, দেহতত্ত্ব, কামতত্ত্ব, নিগূঢ়তত্ত্ব, পারঘাটাতত্ত্ব, দেশের গানসহ বিভিন্ন ভাগে ভাগ করা যায়। এছাড়া বিবিধ শিরোনামে তার রচিত আরো বিভিন্ন পদাবলীকে চিহ্নিত করা যেতে পারে। তিনি ১৯৬৭ সালে প্রবাসী বাঙালিদের আমন্ত্রণে ইংল্যান্ড গিয়েছিলেন। অন্যতম সফর সঙ্গী ছিলেন বাউলসাধক শাহ আবদুল করিম, সেখানে তার গানের কথা ও সুরে বিমোহিত হয়ে সঙ্গীত প্রেমীরা তাকে ‘জ্ঞানের সাগর’ উপাধিতে ভূষিত করেন। তার রচিত গানের মধ্যে উল্লেখযোগ্য কিছু গান হচ্ছে- ১৯৭৪ সালে কলকাতার প্রখ্যাত চলচ্চিত্রকার ঋত্বিক ঘটক তার যুক্তি তক্কো আর গপ্পো চলচ্চিত্রে ব্যবহার করেছিলেন বাউলসাধক দুর্বিন শাহের লেখা ‘নমাজ আমার হইল না আদায়’ শীর্ষক গানটি। ঢাকার উৎস প্রকাশন থেকে লোকসাহিত্যের গবেষক সুমনকুমার দাশ সম্পাদিত ‘দুর্বিন শাহ সমগ্র’ বইয়ে দুর্বিনের সমস্ত রচনাসম্ভার স্থান পেয়েছে। প্রেমসাগর পল্লীগীতি প্রথম খণ্ড (১৯৫০) প্রেমসাগর পল্লীগীতি দ্বিতীয় খণ্ড (১৯৫০) প্রেমসাগর পল্লীগীতি তৃতীয় খণ্ড (১৯৬৮) প্রেমসাগর পল্লীগীতি চতুর্থ খণ্ড (১৯৬৮) পাক বঙ্গ ভাগ্য নিয়ন্ত্রণ গীতি (১৯৭০) প্রেমসাগর পল্লীগীতি পঞ্চম খণ্ড (১৯৭৩) দুর্বিন শাহ সমগ্র (সুমনকুমার দাশ সম্পাদিত) (২০১০) তিনি ৫৭ বছর বয়সে ১৩৮৩ বঙ্গাব্দের ৩ ফাল্গুন, ১৯৭৭ খ্রিষ্টাব্দের ১৫ই ফেব্রুয়ারি নিজ বাড়িতে মৃত্যুবরণ করেন। "সিলেটে দুর্বিন শাহ-বন্দনা"। প্রথম আলো।  "দুর্বিন শাহ জীবনী"। ভাবের-তরঙ্গ। ৬ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৬।
পটুয়াখালী নদী

পটুয়াখালী নদী বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পটুয়াখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৮। পটুয়াখালী নদীটি পটুয়াখালী জেলার পটুয়াখালী সদর উপজেলার পৌরসভার লাউকাঠি ইউনিয়নে প্রবহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার এবং সদর উপজেলার ইটাবাড়িয়া ইউনিয়ন অতিক্রম করে একই জেলার মির্জাগঞ্জ উপজেলার মির্জাগঞ্জ ইউনিয়ন পর্যন্ত প্রবাহিত হয়ে বুড়িশ্বর-পায়রা নদীতে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। তবে বর্ষাকালে পানিপ্রবাহ আশঙ্কাজনকভাবে বৃদ্ধি পায়। এই নদীটির উজানের প্রশস্ততা ভাটির তুলনায় অধিক। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
পুটিমারি নদী

পুটিমারি নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুটিমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৯। নদীটির গভীরতা ৩ মিটার। নদীর অববাহিকার দৈর্ঘ্য ৪০ বর্গ কিলোমিটার পুটিমারি নদীটি বাগেরহাট জেলার বাগেরহাট সদর উপজেলার ডেমা ইউনিয়নে প্রবহমান বিষ্ণু-কুমারখালি নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার এবং রামপাল উপজেলা পর্যন্ত প্রবাহিত হয়ে দড়াটানা-পয়লাহারা নদীতে নিপতিত হয়েছে। এখন এই নদীর উজানের অংশ অনেকটাই শুকিয়ে গেছে। নদীটির ভাটির কিছু এলাকা জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৭-৪৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৫৪, আইএসবিএন ৯৭৮-৯৮৪-৮৯৪৫-১৭-৯। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৫৪, আইএসবিএন ৯৭৮-৯৮৪-৮৯৪৫-১৭-৯।
১৯৭২ সালের বাংলাদেশী চলচ্চিত্রের তালিকা

১৯৭২ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ২৯টি চলচ্চিত্র মুক্তি পায়। বাংলাদেশ প্রবেশদ্বার চলচ্চিত্র প্রবেশদ্বার ১৯৭৩ সালের বাংলাদেশী চলচ্চিত্রের তালিকা বাংলাদেশের চলচ্চিত্র ঢালিউড "History of Bangladeshi Film [বাংলা চলচ্চিত্রের ইতিহাস]"। চলচ্চিত্র.কম। ৫ অক্টোবর ২০০৭। সংগ্রহের তারিখ ৫ জুন ২০১৬।  "আমাদের চলচ্চিত্র"। Daily Destiny। ২৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৫।  "অবুঝ মন (১৯৭২)"। Bangla Movie Database। সংগ্রহের তারিখ ১৯ জানুয়ারি ২০১৫।  অনুপম হায়াৎ (২০১২)। "চলচ্চিত্র, পূর্ণদৈর্ঘ্য"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "অরুণাদ্বয়ের অগ্নিসাাক্ষী"। Bangladesh Film Archive। ২২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৫।  "Women, War and Cinema: Construction of Women in the Liberation War Films of Bangladesh"। French Journal for Media Research। সংগ্রহের তারিখ ১৯ জানুয়ারি ২০১৫।  "Films on Liberation War Bangladesh 1971"। ১৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৫।  "বাংলাদেশে মুক্তিযুদ্ধের চলচ্চিত্র"। ১৪ ডিসেম্বর ২০১২। সংগ্রহের তারিখ ১৯ জানুয়ারি ২০১৫। [স্থায়ীভাবে অকার্যকর সংযোগ] ইন্টারনেট মুভি ডেটাবেজে বাংলাদেশী চলচ্চিত্র (ইংরেজি)
পুরাতন পশুর নদী

পুরাতন পশুর নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন পশুর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫০। পুরাতন পশুর নদীটি খুলনা জেলার খুলনা সদর উপজেলার একত্রিশ নং ওয়ার্ড এলাকায় প্রবহমান রূপসা নদী হতে উৎপত্তি লাভ করেছে। অতঃপর এই নদীর জলধারা একই জেলার এবং দাকোপ উপজেলার পানখালি ইউনিয়ন পর্যন্ত প্রবাহিত হয়ে কাজিবাছা নদীতে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। বর্ষাকালে নদীটিতে পানির প্রবাহ বৃদ্ধি পায় এবং সেসময় নদীর তীরবর্তী এলাকা বন্যার পানিতে প্লাবিত হয়। নদীটির উজানের তুলনায় ভাটির দিক অধিক প্রশস্ত। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
সিকান্দার জুলফিকার

সিকান্দার জুলফিকার (উর্দু: سکندر ذوالفقار‎‎; জন্মঃ ২৮ মার্চ ১৯৯৭) হলেন একজন ওলন্দায আন্তর্জাতিক ক্রিকেটার। জুলফিকার ডান-হাতি ব্যাটসম্যান এবং একজন ডান-হাতি মিডিয়াম ফাস্ট বোলার হিসেবে নেদারল্যান্ডস জাতীয় ক্রিকেট দলে প্রতিনিধিত্ব করে থাকেন। তিনি ২০১৬ সালের ৩ ফেব্রুয়ারিতে সংযুক্ত আরব আমিরাতের বিপক্ষে টোয়েন্টি২০ আন্তর্জাতিকে অভিষিক্ত হন। "Sikander Zulfiqar"। ESPN Cricinfo। সংগ্রহের তারিখ ৩ ফেব্রুয়ারি ২০১৬।  "Only T20I: United Arab Emirates v Netherlands at ICCA Dubai, Feb 3, 2016"। ESPN Cricinfo। সংগ্রহের তারিখ ৩ ফেব্রুয়ারি ২০১৬।  ইএসপিএনক্রিকইনফোতে সিকান্দার জুলফিকার (ইংরেজি)
২০১০ দক্ষিণ এশীয় গেমস

২০১০ দক্ষিণ এশীয় গেমস বা একাদশ দক্ষিণ এশীয় গেমস হল একটি বহু-ক্রীড়া প্রতিযোগিতা যা দক্ষিণ এশীয় গেমসের ১১তম আসর হিসাবে ২০১০ সালের ২৯ জানুয়ারি থেকে ৮ ফেব্রুয়ারি বাংলাদেশের রাজধানী ঢাকায় অনুষ্ঠিত হয়। এটি ছিল ঢাকায় অনুষ্ঠিত দক্ষিণ এশীয় গেমসের তৃতীয় আসর। ঢাকা একমাত্র শহর যেখানে পরপর তিনবার এ প্রতিযোগিতা অনুষ্ঠিত হয়। ১১তম দক্ষিণ এশীয় গেমসের ২৩ খেলা নিয়ে অনুষ্ঠিত হয়। আর্চারি (বিস্তারিত) অ্যাথলেটিকস (বিস্তারিত) ব্যাডমিন্টন (বিস্তারিত) বাস্কেটবল (বিস্তারিত) মুষ্টিযুদ্ধ (বিস্তারিত) ক্রিকেট (বিস্তারিত) সাইক্লিং (বিস্তারিত) ফুটবল (বিস্তারিত) গল্‌ফ (বিস্তারিত) হকি (বিস্তারিত) হ্যান্ডবল (বিস্তারিত) জুডো (বিস্তারিত) কাবাডি (বিস্তারিত) কারাতে (বিস্তারিত) শ্যুটিং (বিস্তারিত) স্কোয়াশ (বিস্তারিত) সাঁতার (বিস্তারিত) টেবিল টেনিস (বিস্তারিত) তাইকোন্দো (বিস্তারিত) ভলিবল (বিস্তারিত) ভারোত্তোলন (বিস্তারিত) কুস্তি (বিস্তারিত) উশু (বিস্তারিত) ৮টি দেশ প্রতিযোগিতায় অংশগ্রহণ করে।  আফগানিস্তান  বাংলাদেশ  ভুটান  ভারত  মালদ্বীপ  নেপাল  পাকিস্তান  শ্রীলঙ্কা   *   স্বাগতিক জাতি (বাংলাদেশ) "11th South Asian Games to start in January 2010"। সংগ্রহের তারিখ ২১ মার্চ ২০০৯।  দাপ্তরিক ওয়েবসাইট ঘটনাপ্রবাহ/ফলাফল
নাসির জং

মীর আহমেদ আলি খান সিদ্দিকি ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার উপাধি গ্রহণ করেছিলেন। তিনি নাসির জং বলে বেশি পরিচিত। মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন। নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন। নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন। ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়। ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন। প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন। পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন। আওরঙ্গবাদের সুবাদার ১৭৪৫–১৭৪৬ নিজাম http://books.google.com.pk/books?ei=o7L2TtWfBuii4gSXweTsAw&id=IjJuAAAAMAAJ&dq=salabat+jung+and+alamgir+ii&q=nasir-ud-daulah#search_anchor Brief biography Hyderabad's history
মুবাহ

'মুবাহ' (আরবী: مباح) একটি ইসলামি আরবি শব্দ, যার মাধ্যমে এমন সকল কাজকে বোঝানো হয় যেগুলো সম্পর্কে ইসলামে আদেশ বা নিষেধ কোনটাই করা হয়নি এবং যে সকল বিষয়ে ধর্ম নিরপেক্ষ অবস্থান নিয়েছে। ইসলামি আইনশাস্ত্র অনুসারে কোন কিছু বৈধ(আহকাম) হিসেবে গণ্য হবার জন্য এটি একটি মাপকাঠি। এই শব্দটি প্রায়ই হালালের সমর্থক শব্দ হিসেবে ব্যবহৃত হয়। যদিও কিছু ওলামাবৃন্দ (ইসলামি আলেম) শব্দ দুটির মধ্যে পার্থক্য নিরূপণ করেন। মুজাম আল মুস্তালাহাত এর মতে, "হালাল শব্দটি সে সকল বিষয়ের ক্ষেত্রে ব্যবহৃত হবে যেসব কর্মকাণ্ডের বিরুদ্ধে সুস্পষ্ট কোন নিষেধাজ্ঞা নেই, অপরদিকে মুবাহ এর ক্ষেত্রে নিজস্ব পছন্দের সুযোগ দেয়া হয়েছে।" Mahmud, Abd al-'Aziz (১৯৬৯)। Mujam al mustalahaat (English-Arabic scientific dictionary)। Cairo: Tsoumas। পৃষ্ঠা 585।  "Fatwa#: 16088"। Ask Imam। সংগ্রহের তারিখ ১৮ জুলাই ২০১৪।
অ্যাডাম জাম্পা

অ্যাডাম জাম্পা (জন্ম: ৩১ মার্চ, ১৯৯২) নিউ সাউথ ওয়েলসের শেলহার্বার এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেটর দলের অন্যতম সদস্য তিনি। দলে তিনি মূলতঃ লেগ স্পিন বোলিং করে থাকেন। পাশাপাশি ডানহাতে ব্যাট করেন। ঘরোয়া ক্রিকেটে দক্ষিণ অস্ট্রেলিয়া, মেলবোর্ন স্টার্স ও রাইজিং পুনে সুপারজায়েন্টস দলের প্রতিনিধিত্ব করছেন। ২০১২-১৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে শেফিল্ড শিল্ডে কুইন্সল্যান্ডের বিপক্ষে অভিষেক ঘটে তার। ৬ ফেব্রুয়ারি, ২০১৬ তারিখে চ্যাপেল-হেডলি ট্রফি সিরিজের দ্বিতীয় খেলায় নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ক্রিকেট অস্ট্রেলিয়া কর্তৃপক্ষ ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। স্টিভ স্মিথের নেতৃত্বাধীন দলে তিনিও অন্যতম সদস্য মনোনীত হন। ২০১৮-১৯ অস্ট্রেলিয়া ক্রিকেট দলের ভারত সফর এ দিল্লি একদিবসীয়তে তিনি ৩টি উইকেট নেন । তার একটি উইকেট রোহিত শর্মা-র। ম্যাচটি ছিল সিরিজ নির্ণায়ক। সিরিজে অস্ট্রেলিয়ার তৃতীয় জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যাবধানে। তিনি ২০২১ খ্রিষ্টাব্দে বাংলাদেশের বিরুদ্ধে অস্ট্রেলিয়ায় টি২০ খেলায় ম‍্যান অব দ‍্যা ম‍্যাচ নির্বাচিত হন। "Player Profile: Adam Zampa"। ESPNcricinfo। সংগ্রহের তারিখ ১২ জানুয়ারি ২০১৫।  "Sheffield Shield, New South Wales v Queensland at Canberra, November 27–30, 2012"। ESPNcricinfo। সংগ্রহের তারিখ ১২ জানুয়ারি ২০১৫।  "Debutant Zampa impresses"। ESPNcricinfo। সংগ্রহের তারিখ ৬ ফেব্রুয়ারি ২০১৬।  "Smith to lead, Wade, Boyce dropped from World T20 squad"। ESPNCricinfo। সংগ্রহের তারিখ ৯ ফেব্রুয়ারি ২০১৬।  ব্র্যাড হজ অস্ট্রেলিয়া জাতীয় ক্রিকেট দল ২০১৬ আইসিসি বিশ্ব টুয়েন্টি২০ ইএসপিএনক্রিকইনফোতে অ্যাডাম জাম্পা (ইংরেজি) ক্রিকেটআর্কাইভে অ্যাডাম জাম্পা (সদস্যতা প্রয়োজনীয়) (ইংরেজি)
রুপাটাডিন

রুপাটাডিন (ইংরেজি: Rupatadine) হচ্ছে একটি দ্বিতীয় প্রজন্মের এন্টিহিস্টামিন ও প্লেটলেট-এক্টিভেটিং ফ্যাক্টর (PAF) অ্যান্টাগনিস্ট যা অ্যালার্জির চিকিৎসায় ব্যবহার করা হয়। এটি আবিষ্কার ও উদ্ভাবন করে J. Uriach y Cia, S. A. এটি বাজারে রুপা, রুপাট্রল, রুপামিন, রুপিন, প্রভৃতি নামে পাওয়া যায়। এর অন্যতম সুবিধা হলো এটি খেলে প্রথম প্রজন্মের এন্টিহিস্টামিনের মত ঝিমুনি করে না। রুপাটাডিন ফিউমারেট অ্যালার্জিক রাইনাইটিস (সর্দি) ও ক্রনিক আর্টকেরিয়ার চিকিৎসায় ব্যবহারের জন্য অনুমতি প্রাপ্ত। এটি ১২ বছরের বেশি বয়সী শিশু ও প্রাপ্ত বয়স্কদের ক্ষেত্রে ব্যবহার করা হয়। এর নির্ধারিত ডোজ হচ্ছে দৈনিক ১০ মি.গ্রা. ট্যাবলেট মুখে খেতে হবে। এর প্রধান পার্শ্বপ্রতিক্রিয়াসমুহ হচ্ছে তন্দ্রাচ্ছন্নতা, মাথাব্যথা, ক্লান্তি,অসুস্থতা বোধ, বমি বমি লাগা, এছাড়াও ক্ষুধা বেড়ে যাওয়া, জয়েন্ট ও মাংসপেশিতে ব্যথা হতে পারে। রুপাটাডিন একটি দ্বিতীয় প্রজন্মের দীর্ঘক্ষণ ক্রিয়াশীল হিস্টামিন অ্যান্টাগনিস্ট যা নির্দিষ্টভাবে প্রান্তীয় H1 রিসেপ্টরকে বন্ধ করে। এছাড়া এটি প্লেটলেট এক্টিভেটিং ফ্যাক্টরের রিসেপ্টরের বিরুদ্ধেও কাজ করতে পারে। রুপাটাডিন অ্যালার্জির বিরুদ্ধে কাজ করে যেমন এটি মাস্ট কোষের ভাঙ্গনে বাঁধা দেয় ফলে মাস্ট কোষ থেকে সাইটোকাইনস বিশেষত টিউমার নেক্রসিস ফ্যাক্টর (TNF), হিস্টামিন প্রভৃতি বের হতে পারেনা। রুপাটাডিনের কতিপয় সক্রিয় মেটাবোলাইট রয়েছে যেমন ডেসলোরাটাডিন, ৩- হাইড্রক্সিডেসলোরাটাডিন, ৫-হাইড্রক্সিডেসলোরাটাডিন, ৬-হাইড্রক্সিডেসলোরাটাডিন। বিভিন্ন গবেষণায় দেখা গেছে এই ওষুধ খুব দ্রুত কাজ করতে সক্ষম এবং দীর্ঘদিন ব্যবহারেও নিরাপদ। গর্ভাবস্থা, ১২ বছরের নিচের বাচ্চা, লিভার ও কিডনিজনিত রোগে আক্রান্তদের ক্ষেত্রে এই ওষুধ ব্যবহারে সতর্কতা অবলম্বন করতে হবে। CYP3A4 এঞ্জাইমকে বাধাপ্রদানকারীরা রুপাটাডিন এর বিপাক কমিয়ে দেয়। তাই রুপাটাডিন এর চিকিৎসা নেওয়ার সময় , ঠিক একি সময়ে CYP3A4 এঞ্জাইম বাধাদানকারী ওষুধ নেওয়া থেকে সতর্ক থাকুন। J. Uriach y Cia, S. A. নামক একটি স্পেনীয় কোম্পানি প্রথমবারের মত ২০০৩ সালে রুপাফিন নামে এটি বাজারে আনে। Patents: EP 577957 , US 5407941 , US 5476856  ব্রিটিশ ন্যাশনাল ফরমুলারি,৬৭ তম সংস্করণ, পৃষ্ঠা-২০৩ Merlos, M.; Giral, M.; Balsa, D.; Ferrando, R.; Queralt, M.; Puigdemont, A.; García-Rafanell, J.; Forn, J. (১৯৯৭)। "Rupatadine, a new potent, orally active dual antagonist of histamine and platelet-activating factor (PAF)"। The Journal of Pharmacology and Experimental Therapeutics। 280 (1): 114–121। পিএমআইডি 8996188।  Picado, C. S. (২০০৬)। "Rupatadine: Pharmacological profile and its use in the treatment of allergic disorders"। Expert Opinion on Pharmacotherapy। 7 (14): 1989–2001। ডিওআই:10.1517/14656566.7.14.1989। পিএমআইডি 17020424।  Keam, S. J.; Plosker, G. L. (২০০৭)। "Rupatadine: A review of its use in the management of allergic disorders"। Drugs। 67 (3): 457–474। ডিওআই:10.2165/00003495-200767030-00008। পিএমআইডি 17335300।  Mullol, J.; Bousquet, J.; Bachert, C.; Canonica, W. G.; Gimenez-Arnau, A.; Kowalski, M. L.; Martí-Guadaño, E.; Maurer, M.; Picado, C.; Scadding, G.; Van Cauwenberge, P. (২০০৮)। "Rupatadine in allergic rhinitis and chronic urticaria"। Allergy। 63: 5–28। ডিওআই:10.1111/j.1398-9995.2008.01640.x। পিএমআইডি 18339040।  টেমপ্লেট:Tricyclics
মুজাফফর জং

মুহিউদ্দিন মুজাফফর জং হিদায়াত (উর্দু: محی الدین مظفر جنگ ہدایت‎‎; মৃত্যু ১৩ ফেব্রুয়ারি ১৭৫১) ছিলেন হায়দ্রাবাদের নিজাম। ১৭৫০ সাল থেকে শুরু করে ১৭৫১ সালে যুদ্ধে নিহত হওয়ার আগ পর্যন্ত তিনি নিজামের পদে ছিলেন। তার আনুষ্ঠানিক নাম ছিল নওয়াব হিদায়াত মুহিউদ্দিন সাদউল্লাহ খান বাহাদুর, মুজাফফর জং, দক্ষিণাত্যের নওয়াব সুবাদার। তিনি মুজাফফর জং নামে বেশি পরিচিত। মুজাফফর জঙের পিতা নবাব তালিব মুহিউদ্দিন মুতাওয়াসসিল খান বাহাদুর ছিলেন বিজাপুরের নায়েব সুবাদার এবং মা খাইরুন্নিসা ছিলেন প্রথম আসাফ জাহর কন্যা। প্রাথমিকভাবে তিনি ৩,০০০ জাট ও ২,০০০ সওয়ারের মনসব পান। পরে বিজাপুরে নিয়োগের সময় এই মনসব বৃদ্ধি করে ৪,০০০ জাট করা হয়। তার পিতার মৃত্যুর পর তিনি বিজাপুরের সুবাদার হন। ১৭৪৮ সালে তার নানা প্রথম আসাফ জাহ মারা যাওয়ার পর তিনি তার মামা নাসির জঙের বদলে ক্ষমতা লাভের জন্য প্রচেষ্টা চালান। এর ফলে ভারতীয় অভ্যন্তরীণ রাজনীতিকে কেন্দ্র করে ইউরোপীয়দের প্রথম বড় আকারের সংঘর্ষ হয়। মুজাফফর জং চান্দা সাহিব ও ফরাসিদের সাথে মিত্রতা করেন। অন্যদিকে নাসির জঙের সাথে মুহাম্মদ আলি খান ওয়ালাজাহ ও ব্রিটিশদের সাথে মিত্রতা করেন। এসব ঘটনা প্রবাহের পর দ্বিতীয় কর্ণাটক যুদ্ধ সংঘটিত হয়। ১৭৫০ সালে ভিলিয়ানপুরের যুদ্ধের পর তিনি বন্দী হয়েছিলেন। কিন্তু নাসির জঙের হত্যাকান্ডের পর তিনি মুক্তি পান এবং নিজামের পদ গ্রহণ করেন। তিনি ফরাসিদের অঞ্চল বরাদ্দ দেন এবং জোসেফ ডুপ্লিক্সকে উপাধি প্রদান করেন। কিন্তু তার আফগান মিত্ররা অনুরূপ ব্যবহার পায়নি। দ্বন্দ্বের ফলে দুই পক্ষের মধ্যে লাক্কিরেড্ডিপল্লির যুদ্ধ সংঘটিত হয়। এই যুদ্ধে কুর্নুলের নবাবের বর্শা‌র আঘাতে তিনি নিহত হন। কুর্নু‌ল ও সাবানুরের নবাবও এতে নিহত হন। এই জটিল পরিস্থিতিতে ফরাসি কমান্ডার দা বাসি সালাবাত জংকে নিজাম হিসেবে বসানোর সিদ্ধান নেন। মুজাফফর জঙের একমাত্র পুত্র ছিলেন নবাব মুহাম্মদ সাদউদ্দিন খান বাহাদুর। তিনি ১৭৫১ সালে বিজাপুরের সুবাদার হয়েছিলেন। পরে তিনি গুটিবসন্তে মারা যান। বিজাপুরের সুবাদার হায়দ্রাবাদ রাজ্য নিজাম Brief biography Naravane, M.S. (২০১৪)। Battles of the Honorourable East India Company। A.P.H. Publishing Corporation। পৃষ্ঠা 155। আইএসবিএন 9788131300343।